OpenLLM-France/wikimedia huggingface dataset:
# Asteroide binari

Un asteroide binari és un sistema de dos asteroides que orbiten el seu baricentre comú. La naturalesa binària de (243) Ida va ser descoberta quan la sonda espacial Galileo va volar per l'asteroide en el 1993. Des de llavors s'han detectat nombrosos asteroides binaris i diversos asteroides triples.
La relació de massa dels dos components d'un sistema binari és una característica important. La majoria dels asteroides binaris tenen una gran relació de massa, és a dir, un satèl·lit relativament petit en òrbita al voltant del component principal. Els sistemes amb un satèl·lit petit, o "lluna", inclouen (22) Cal·líope, (45) Eugenia, (87) Sylvia, (107) Camilla, (121) Hermione, (130) Elektra, (243) Ida, (283) Emma, i (379) Huenna. Alguns sistemes binaris tenen una relació de massa propera a la unitat, és a dir, dos components de massa similar. Inclouen (90) Antiope i Hermes.
S'han proposat diverses teories per explicar la formació de sistemes d'asteroides binaris. Molts sistemes tenen una macroporositat significativa (un interior de pila de runa). Els satèl·lits que orbiten grans asteroides del cinturó d'asteroides com (22) Cal·líope, (45) Eugenia o (87) Sylvia es poden haver format per la ruptura d'un cos parental després de l'impacte o la fissió després d'un impacte oblic. Els objectes transnepturians binaris es poden haver format durant la formació del Sistema Solar per captura mútua o interacció de tres cossos. Els asteroides propers a la Terra, els quals orbiten en la part interior del Sistema Solar, la forma més probable de l'acceleració i el vessament de masses, probablement com a resultat de l'efecte YORP. Les simulacions numèriques confirmen que quan l'energia solar gira un asteroide de runes a una velocitat prou ràpida per l'efecte YORP, el material és llançat des de l'equador de l'asteroide. Aquesta procés també crea nou material als pols de l'asteroide.

## Vegeu també

* (153591) 2001 SN263 (triple asteroide)
* Satèl·lit asteroidal
* Efecte YORP
* Asteroide binari de contacte

## Referències

* ↑ Margot, Jean-Luc; Pravec, Petr; Taylor, Patrick; Carry, Benoît; Jacobson, Seth. «Asteroid Systems: Binaries, Triples, and Pairs». A: Asteroids IV, 2015, p. 355. DOI 10.2458/azu_uapress_9780816532131-ch019. ISBN 9780816532131.
* ↑ Margot, Jean-Luc; etal «Binary Asteroids in the Near-Earth Object Population.». Science, 296, 5572, 2002, pàg. 1445–1448. Bibcode: 2002Sci...296.1445M. DOI: 10.1126/science.1072094. PMID: 11951001.
* 1 2 Walsh, Kevin J.; Richardson, DC; Michel, P «Rotational breakup as the origin of small binary asteroids.». Nature, 454, 7201, 01-06-2008, pàg. 188–191. Bibcode: 2008Natur.454..188W. DOI: 10.1038/nature07078. PMID: 18615078.
* ↑ Study Puts Solar Spin on Asteroids, their Moons & Earth Impacts Newswise, Retrieved 14 July 2008.
# Casa Nubiola

La Casa Nubiola és una obra modernista de Castellterçol (Moianès) inclosa a l'Inventari del Patrimoni Arquitectònic de Catalunya.

## Descripció

Torre de planta quadrada envoltada de jardí. Consta de planta baixa i dos pisos amb coberta a dues aigües. Corona l'edifici una petita torre de secció quadrada amb coberta de fusta modernista a quatre vessants. La casa d'inicis del segle xix va ser ampliada a principis del segle xx; d'aquesta remodelació és el ràfec de fusta a sota del qual hi ha unes pintures modernistes d'essers mitològics. El parament és de pedra emblanquinada.

## Referències

* ↑ «Casa Nubiola». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 agost 2017].
# Aadhaar

Aadhaar (significa en hindi "fundació") és el sistema de identificació biomètrica utilitzat per als residents de l'Índia. Fou llençat el 2009 pel multimilionari vingut de l'àmbit informàtic Nandan Nilekani. És gestionat per l'Autoritat d'Identificació Única de l'Índia (sigles en anglès UIDAI). És un exemple de projecte privat (d'empreses privades) amb orientació pública.
L'identificador consisteix en un número de dotze dígits generat per UIDAI i emmagatzemat a una base de dades centralitzada. Està disponible en línia i fora de línia per a la seua verificació. El número està enllaçat a informació bàsica demogràfica i bibliomètrica, com la fotografia, deu empremtes digitals i dos escanejos d'iris.

## Context de la creació d'Aadhaar

L'Índia és un país sense identificació de cada resident obligatori, provocant que molts ciutadans al no tindre un document d'identificació no puguen obrir-se comptes bancaris o comprar targetes SIM, sent invisibles a l'estat, i per tant, als seus serveis. Aadhaar supleix certes funcions d'aquest absent document d'identitat.

## Crítiques

El projecte social ha sigut criticat tant negativament com positivament. Les crítiques negatives consideren que la base de dades d'informació bibliomètrica suposa una amenaça d'intrusió estatal i que és un acte de vanitat patriòtica.

## Referències

* 1 2 3 Parker, Ian «The I.D. Man». New Yorker, 03-10-2011 [Consulta: 22 maig 2018].
* ↑ Bhatia, Rahul «How India’s Welfare Revolution Is Starving Citizens». New Yorker, 16-05-2018 [Consulta: 22 maig 2018].
* ↑ «[would be available for online and offline verification Learning with the Times: What is Aadhaar?]». Times of India, 04-10-2010 [Consulta: 22 maig 2018].
# Viesturs Lukševics

Viesturs Lukševics (Kuldīga, 16 d'abril de 1987) és un ciclista letó, professional des del 2006. Actualment corre a les files de l'equip Rietumu Banka-Riga.

## Palmarès

* 2009
** Campió de Letònia en ruta sub-23
* 2020
** Campió de Letònia en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Milà-Sanremo 2006

La Milà-Sanremo 2006, 97a edició de la Milà-Sanremo, es disputà el dissabte el 18 de març del 2006. El guanyador de la HEW Cyclassics de l'any anterior, l'italià Filippo Pozzato va ser l'únic supervivent d'una escapada que es formà al Poggio i aconseguí superar els esprintadors per pocs metres, aconseguint la clàssica més important del seu palmarès.

## Classificació General

| | Ciclista | Equip | Temps |
| 1 | Filippo Pozzato | Quick Step-Innergetic | 6h 29'41" |
| 2 | Alessandro Petacchi | Milram | m. t. |
| 3 | Luca Paolini | Liquigas | m. t. |
| 4 | Tom Boonen | Quick Step-Innergetic | m. t. |
| 5 | Danilo Napolitano | Lampre-Fondital | m. t. |
| 6 | Óscar Freire | Rabobank | m. t. |
| 7 | Stefano Garzelli | Liquigas | m. t. |
| 8 | Alessandro Ballan | Lampre-Fondital | m. t. |
| 9 | Martin Elmiger | Phonak Hearing Systems | m. t. |
| 10 | Matteo Carrara | Lampre-Fondital | s.t. |

## Referències

* ↑ Bruno, Gianluca. «Milano-Sanremo 2006: l'impresa di Filippo Pozzato» (en italià), 25-03-2020. [Consulta: 11 setembre 2023].
* ↑ «Pozzato entra en la leyenda» (en castellà) p. 52. El Mundo Deportivo, 19-03-2006. [Consulta: 11 setembre 2023].

## Enllaços externs

* Lloc web de la cursa Arxivat 2007-12-31 a Wayback Machine.
# Filtre d'oli

Un filtre d'oli és un component dels motors de combustió interna. Pot ser de diversos tipus, els més comuns són de tipus mecànic (amb funcionament anàleg al del filtre d'aire) o, rarament, de tipus magnètic (atrau els residus metàl·lics magnèticament). L'element filtrant és un tipus especial de paper o un altre material sintètic i la seva funció és recollir els residus metàl·lics que van a l'oli motor durant el funcionament del motor.
# Kàixinka

El Kàixinka {en rus Кашинка) és un riu de Rússia. És un afluent per l'esquerra del Volga. Discorre per l'óblast de Tver.
Neix prop dels pobles de Liskovo i Miakolovo, al nord-est de l'óblast de Tver. El Kàixinka té una llargària de 128 km, amb una conca hidrogràfica de 661 km². El Kàixinka desemboca al Volga a l'alçada de l'embassament d'Úglitx, prop de la ciutat de Kliazin. Passa per la ciutat de Kaixin, i és un riu popular per a les activitats de natació i pesca, atès que passa per moltes zones rurals. Roman glaçat generalment des de novembre fins a abril, i és navegable quan no té gel en els seus darrers 25 km.

## Referències

* ↑ «река Кашинка [riu Kàixinka]». Государственный водный реестр [Registre estatal d’aigües]. [Consulta: 30 gener 2021].
# Casa O'Callaghan

La casa O'Callaghan, o casa O'Connor, és un edifici d'Ulldecona (Montsià) protegit com a bé cultural d'interès local.

## Descripció

Habitatge entre mitgeres que conserva part de l'estructura interior del segle xviii i de la façana en estat original. Consta de planta baixa, un pis i golfes. A la façana s'inscriu un portal amb forma d'arc escarser de pedra, igual que els brancals. A la dreta d'aquesta, hi ha una finestra enreixada de pedra i una porta secundària allindanada. A l'extrem superior oest hi ha una fornícula-capelleta amb la imatge de la Verge. En el pis principal destaca el balcó, alineat amb la porta principal, amb peanya de pedra de ric treball, que s'estreteix gradualment a mesura que baixa per connectar amb les dovelles de la porta, a l'altura de la qual mor en forma de carassa. Hi ha dos balcons més amb llosana de manises. És interessant la barbacana superior, amb volada aproximadament d'1,5 metres, sostinguda per bigues de fusta amb treball senzill.
L'interior de l'habitatge conserva bastants elements de l'estructura original. L'entrada, amb el terra empedrat, combina lloses grans de pedra amb sectors quadrats de còdols de torrent encastades, i conserva restes d'una porta antiga, tapiada, amb brancals i llinda de pedra.

## Història

A la llinda del balcó principal del primer pis hi ha gravada la data de 1792 sota una senzilla creu. A jutjar per l'estructura d'alguns dels habitatges d'aquest carrer, en alguns llocs amagada sota l'arrebossat i modificacions modernes, al voltant del segle xviii devia tractar-se d'un sector habitat per famílies senyorívoles.

## Referències

* 1 2 3 «Casa O'Connor». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Anou (estri)

Una anou o nou és un estri emprat als laboratoris, fabricat en metall, que disposa de dues canals perpendiculars amb un caragol cadascuna i que s'empra per abraçar i fixar dos tubs cilíndrics (mànecs de pinces, de cèrcols, suports de laboratori, etc.).

## Referències

* ↑ Institut d'Estudis Catalans. Diccionari de la llengua catalana. Barcelona: Edicions 62. Enciclopèdia Catalana, 2007. ISBN 978-84-297-5977-8.
Equipament de laboratori de química :
Viccionari
# Acrotat

Acròtat és el nom dels següents personatges:
* Acròtat, príncep espartà
* Acròtat d'Esparta, rei d'Esparta i net de l'anterior
# Vireó de manglar

El vireó de manglar (Vireo pallens) és un ocell de la família dels vireònids (Vireonidae).

## Hàbitat i distribució

Habita manglars i vegetació humida des del sud-oest de Sonora cap al sud fins al centre de Costa Rica. Costa del Golf, Península de Yucatán fins Belize i Hondures.

## Referències

* ↑ «Vireó de manglar». Cercaterm. TERMCAT, Centre de Terminologia. Rev. 10/05/2023(català)
# Monestir de Čajniče

El Monestir de Čajniče o Monestir de la Dormició de la Mare de Déu és un monestir ortodox serbi de Čajniče, a la República Sèrbia. Hi ha dos esglésies cara a cara, la nova i l'antiga. L'església més antiga data del segle xv, i la nova fou construïda el 1857. L'església es coneix per la icona de la Mare de Déu. Aquest és l'únic exemple actual d'icones de Bòsnia de l'època pre-otomana, és la icona processional on apareixen la Mare de Déu i el Nen en una banda, i sant Joan Baptista a l'altra. Popularment coneguda amb el nom de l'indret, Čajniče, i considerada miraculosa, la icona prové de l'Església de la Dormició de Čajniče, un lloc tradicional de pelegrinatge. És obra d'un artista bizantí de la primera meitat del segle xiv. Els historiadors creuen que aquesta icona es va pintar al voltant de 1329-1330.

## Referències

* ↑ «Manastir Uspenja Presvete Bogorodice». Krasnica.rs.sr. Arxivat de l'original el 2018-08-03. [Consulta: 19 setembre 2015].
* ↑ «Alex Shevchenko | Eastern Orthodox Church on stamps», 13-05-2011. [Consulta: 3 novembre 2016].
# Filtre de Berkefeld

els filtres de Bakerfeld són filtres d'aigua fets de terra de diatomees (diatomaceous earth|Kieselguhr). Es van inventar a Alemanya el 1891. Berkefeld és el nom del propietari d'una mina a Hannover, d'on es va extreure la terra de diatomees. És un bon filtre d'aigua bacterià .

## Disseny

Aquest filtre consta de dos cilindres de metall o de plàstic posats un a sobre l'altre,

### Tipus

Aquests filtres es classifiquen segons el diàmetre dels porus dins el material ceràmic:
* V (Viel) - amb els porus més gruixuts
* N (Normal) - amb porus de mida intermèdia
* W (Wenig) - amb els porus més petits

### Ús

El Berkefeld és eficient per a filtrar bacteris, tanmateix no treu els virus com el de Hepatitis A i alguns bacteris com els micoplasma.
Aquest filtres van ser útils durant l'epidèmia de còlera de 1892 a Hamburg.

## Referències

* ↑ "Berkefeld Filter Co (British)" Arxivat 2011-07-04 a Wayback Machine., Grace's Guide, accessed 2010-09-22
* ↑ Textbook of Microbiology by Prof. C P Baveja, ISBN 81-7855-266-3
* ↑ Textbook of Microbiology by Ananthanarayan and Panikar, ISBN 81-250-2808-0
* ↑ «SafeTrek Survival Foods - Dried and Dehydrated One-Year and Four-Year Packages». Arxivat de l'original el 2008-06-17. [Consulta: 12 agost 2016].
* ↑ «History». Veolia Water Solutions & Technologies. Arxivat de l'original el 14 de desembre 2013. [Consulta: 14 desembre 2013].
# Asteroide damocloide

Els damocloides són planetes menors com el (5335) Dàmocles i el 1996 PW que tenen família Halley o tenen òrbites de llarg període i molt excèntriques típiques de cometes periòdics com el Cometa de Halley, però sense presentar la coma del cometes o cua. Els damocloides es creu que són nuclis de cometa del tipus del Halley que han perdut els seus materials volàtils per desgasificació i han passat a ser cometes extints. Es creu que aquests cometes s'han originat en el Núvol d'Oort. El seu radi mitjà és de 8 quilòmetres assumint una albedo astronòmic de 0,04. Els damocloides estan entre els objectes més foscos del sistema solar. Són de color vermellós però no tan vermells com molts dels objectes del cinturó de Kuiper o els planetes menors de Centaure. El damocloide més proper a la terra 2009 HC$_{82}$ té la velocitat més alta relativa a la terra (282,900 km/h) dels objectes que venen dins 0,5 AU de la Terra.

## Referències

* ↑ «NEO Close-Approaches (Between 1900 and 2200)». NASA/JPL Near-Earth Object Program. Arxivat de l'original el 2013-02-17. [Consulta: 8 novembre 2012]. (sorted by descending relative velocity, dist<0.5AU = "186,491 close-Earth approaches")

## Vegeu també

* Asteroide

## Enllaços externs

* David Jewitt, A first look at the Damocloids
# Kàiser

Kàiser (Kaiser (alemany), en femení, Kaiserin), derivat, igual com el rus Tsar, del llatí Caesar, és la paraula que, en alemany, significa emperador en qualsevol context i situació; així, el títol de les memòries de Pu Yi Jo vaig ser l'emperador de la Xina en alemany és Ich war Kaiser von China, igual com en un llibre d'història alemany s'hi pot trobar una Liste der byzantinischen Kaiser (Llista d'emperadors romans d'Orient).
Ara bé, en català, igual com en altres llengües, hi ha el costum de fer servir la paraula kàiser per referir-se concretament als emperadors que tingué Alemanya entre 1871 i 1918, és a dir, mentre va estar vigent l'Imperi sorgit del procés d'Unificació alemanya endegat per Otto von Bismarck, el qual fou enderrocat per la Revolució Alemanya de 1918-1919, que va donar origen a la República de Weimar (1919-1933). Així doncs, en català, els kàiser foren:
* Guillem I (1871-1888)
* Frederic III (1888)
* Guillem II (1888-1918)

## L'imperi Alemany

A l'edat mitjana, l'antic títol romà de Cèsar fou concedit a Carlemany l'any 800 quan a Roma el Papa el coronà emperador. Posteriorment, el títol de Cèsar l'usaren també els emperadors del Sacre Imperi Romanogermànic (962-1806), ja que es veien com a hereus i continuadors de l'Imperi Romà.
El 1871, quan diversos principats, ducats, regnes i ciutats lliures quedaren integrades dins de l'Alemanya unificada que havien creat el rei Guillem I de Prússia (1861-1888) i el seu canceller Otto von Bismarck, es va debatre quin títol calia donar a Guillem I com a governant del nou estat, és a dir, de l'imperi Alemany. Al final, va optar-se pel de Deutscher Kaiser ("Emperador Alemany") descartant d'altres opcions com ara Kaiser von Deutschland ("Emperador d'Alemanya"), o Kaiser der Deutschen ("Emperador dels Alemanys"). I és que, de fet, el nou emperador no dominava pas tots els territoris alemanys, ja que Àustria n'havia quedat fora. A més, el rei Lluís II de Baviera va condicionar la seva adhesió a l'imperi Alemany al fet que el títol imperial expressés el rang mínim de superioritat sobre els governants dels territoris alemanys.
L'imperi Alemany constituït el 1871 va tenir una estructura federal, per tant, els anteriors regnes van continuar existint-hi amb els seus respectius reis (de Baviera, de Saxònia, de Württemberg, etc.) els quals admetien l'autoritat de l'emperador alemany que, a més, era rei de Prússia.

## Referències

* ↑ «Kàiser». Gran Diccionari de la Llengua Catalana. Barcelona: Grup Enciclopèdia Catalana.

## Vegeu també

* Reich
# Another Side

Another Side és el primer àlbum del jove actor Corbin Bleu. Va sortir a la venda l'1 de maig del 2007 per la companyia Hollywood Records, després de l'estrena de Jump In! i abans de High School Musical 2, pel·lícules on Bleu hi actuava. El seu primer single de l'àlbum, Push It To The Limit, surt en la banda sonora de Jump In!.
Bleu va cantar els temes Push It To The Limit i Marching en el tour de High School Musical. La cançó Circles va sortir en la série Flight 29 Down. We Come To Party, Never Met A Girl Like You, Homework, i Mixed Up són cançons que Bleu va coescriure.

## Cançons

| # | Títol | Duració |
| 1 | "Deal With It" | 3:03 |
| 2 | "Stop" | 3:24 |
| 3 | "Roll With You" | 2:59 |
| 4 | "She Could Be" | 3:26 |
| 5 | "I Get Lonley" | 3:35 |
| 6 | "We Come To Party" | 3:04 |
| 7 | "Mixed Up" | 2:54 |
| 8 | "Still There For Me" | 3:39 |
| 9 | "Marchin'" | 3:02 |
| 10 | "Never Met A Girl Like You" | 3:40 |
| 11 | "Homework" | 2:58 |
| 12 | "Push It To The Limit" | 3:17 |

## Instrumentació

* Corbin Bleu (vocal)
* Dez (instruments diferents)
* Don Fefie, Joe Belmaati, Eric Sanicola (guitarra)
* Richie Cannata (saxofón)
* Marco Luciani, Jonas Jeberg, Matthew Gerrard (teclats)
* Randy Cooke (tambors)
* Mich Hansen (percusión)
* LeDon, Damon Sharpe, Greg Lawson, Lauren Evans, Robbie Nevil, Daniel James, Leah Haywood, Christopher Rojas, Windy Wagner, Jay Sean (coro).

## Referències

* ↑ Katie Hasty, "Ne-Yo Scores Second No. 1 In Debut-Heavy Week", Billboard.com, May 9, 2007.
* ↑ «Jay Sean Brings Home a BMI Songwriter Award!». Desi Hits, 10-10-2008. Arxivat de l'original el 5 novembre 2009. [Consulta: 13 novembre 2009].
# Acràsids

Els acràsids (Acrasidae) són una família de fongs llefiscosos que pertany al grup protist Percolozoa. El nom prové del grec Akrasia, que significa "que actua contra el judici d'algú".
El terme Acrasiomycota s'havia usat quan el grup es considerava com un fong ("-mycota").

## Reproducció

Quan manca un recurs com l'aigua i l'aliment, l'ameba pot alliberar feromones com l'acrasina per agregar cèl·lules d'amebes que acaben formant estructures unicel·lulars.

## Referències

* ↑ Roger AJ, Smith MW, Doolittle RF, Doolittle WF «Evidence for the Heterolobosea from phylogenetic analysis of genes encoding glyceraldehyde-3-phosphate dehydrogenase». J. Eukaryot. Microbiol., 43, 6, 1996, pàg. 475–85. DOI: 10.1111/j.1550-7408.1996.tb04507.x. PMID: 8976605.
* C.J. Alexopolous, Charles W. Mims, M. Blackwell et al., Introductory Mycology, 4th ed. (John Wiley and Sons, Hoboken NJ, 2004) ISBN 0-471-52229-5
# Vireó de la Hispaniola

El vireó de la Hispaniola (Vireo nanus) és un ocell de la família dels vireònids (Vireonidae).

## Hàbitat i distribució

Habita vegetació àrida de les terres baixes i turons de la Hispaniola i l'illa de la Gonâve.

## Referències

* ↑ «Vireó de la Hispaniola». Cercaterm. TERMCAT, Centre de Terminologia. Rev. 10/05/2023(català)
# Monestir de Ţipova

El monestir de Ţipova és un conjunt arquitectònic format per tres esglésies i habitacions auxiliars rupestres, situat a Ţipova, districte de Rezina, Moldàvia. Les esglésies que componen el conjunt són: l'església de la Santa Creu (segles xi i xii), l'església de Sant Nicolau (segle xiv) i l'església de l'Assumpció de Maria (segles XVI-XVIII). El conjunt té tres nivells que es comuniquen entre si amb túnels, galeries i escales. El conjunt monacal és en la riba dreta del riu Nistru, a pocs quilòmetres del poble de Ţipova, i a 40 quilòmetres de la capital, Chişinău. El conjunt està excavat a la roca de guix. La costa on es troba el conjunt té una alçada de 100 metres per damunt del nivell de l'aigua del riu. Prop del conjunt eclesiàstic hi ha els rius Nistru i Ţipova, que és un riu petit, però al seu pas per les roques forma cascades que poden arribar a tenir fins a 16 metres d'alçada. A prop del monestir es poden trobar les ruïnes d'una antiga ciutadella dàcia.

## Història

Hom creu que la primera comunitat de monjos va viure en aquest lloc abans de la fundació de l'estat medieval de Moldàvia. Sembla que els primers habitatges es varen tallar a la roca de guix entre els segles x i xi.
El lloc per construir el conjunt va ser escollit perquè és de difícil accés, i oferia protecció contra els invasors que en aquells temps creuaven la regió.
En el període comunista, el conjunt es va tancar i poc després de la independència de Moldàvia es va obrir de nou pels monjos. El 2012, al monestir hi vivien 9 monjos.

## Galeria

* Cascada del riu Ţipova
* El conjunt eclesiàstic de Ţipova
* El conjunt eclesiàstic Ţipova

## Enllaços externs

* «Manastirea rupestra Tipova» (en romanès). [Consulta: 29 desembre 2012].
* http://www.moldova.org/page/manastirea-tipova-din-republica-moldova-971-rom.html Arxivat 2013-02-22 a Wayback Machine.
* http://www.crestinortodox.ro/carti-ortodoxe/ghidul-manastirilor-basarabia/manastirea-tipova-80403.html
* http://logos.md/harta/tipova.html
# La Campaneta

La Campaneta és una pedania del municipi valencià d'Oriola. El 2015 tenia 1.201 habitants.

## Festes patronals

Les festes de la Campaneta en honor de la patrona, la Verge del Pilar, comencen el 26 de setembre. Es podria dir que finalitzen el dia 12 d'octubre, encara que sempre solen haver-hi prolongacions. Les festes són molt variables, des de retreta multicolor, campionats de futbol, futbolí, pòquer, marxa de bicicròs, romiatge en honor de la patrona... Els dies festius més importants són l'últim dissabte del mes de setembre quan es realitza la retreta multicolor, el primer diumenge del mes d'octubre on se celebra un romeria i el 12 d'octubre, dia de la patrona en el qual els campaneters l'homenatgen amb una solemne processó.
Des de fa uns anys s'està incorporant per a les festes patronals un concurs de decoració de carrers, on cada any se sumen més carrers a aquest concurs, sent el premi per al carrer guanyador un corder, el qual, servirà d'excusa per ajuntar-se tots els veïns d'aquest carrer en un menjar. També reben premi en metàl·lic els carrers que queden en segon i tercer lloc. El 24 de juny se celebren les festes de Sant Joan al barri "Els Pisos".

## Paisatge

La Campaneta té un paisatge fonamentalment rural, amb petites zones urbanitzades. Vista des de dalt, La Campaneta és pràcticament un mantell verd i marró. L'horta forma un gran paper en el paisatge, on es conreen tota classe de productes, principalment cítrics, encara que també és fàcil veure patates, tomàquets i molts més vegetals. La Campaneta és un poble silenciós.

## Referències

* ↑ Vicent Beltran Calvo, Carles Segura-Llopes. Els parlars valencians (4a ed. actualitzada). Universitat de València, 2022, p. 70. ISBN 9788411180177.
* ↑ INE Orihuela
* ↑ «Romería del Pilar 2018, con asistentes vestidos de maños, en las fiestas patronales en honor a la Virgen del Pilar, de La Campaneta de Orihuela (7 octubre 2018)» (en castellà). Todo Cultura Vega Baja, 07-10-2018. [Consulta: 14 setembre 2022].